
ODBOR ZA AUTOHTONE I IZVORNE PASMINE HPK  



Zapisnik 1. Konstituirajuće sjednice Odbora za autohtone i izvorne pasmine HPK


1. konstituirajuća sjednica Odbora za autohtone i izvorne pasmine Hrvatske poljoprivredne komore održala se 10. rujna, 2026. godine s početkom u 12:30 sati uživo u prostorijama Kulturno informativnog centra Gospić, Budačka ul. 12, 53000, Gospić

Prisutni:
Bariša Dejanović
Gordan Šubara
Mateo Šljivić
Joško Režić
Paul Milković
Antonio Galić
Ante Franić
Vedran Macan
Antonio Buljanović

HPK: Ana Pehar, Kristina Koret

Dnevni red: 


1. Konstituiranje Odbora

Predstavlja se Guran Šubara – predsjednik organ. Istarska koza, ostali članovi svi kao prethodni Odbor, za prirodna ograničenja. Dnevni red jednoglasno prihvaćen.


2.	Izbor predsjednika Odbora 
Kandidirani članovi:
Bariša Dejanović
Vedran Macan
Nikola Malkoč

Predstavljanje kandidatura:
V. Macan – iz Istre, uzgajivač istarske ovce, oko 200 komada, u Odboru za ovčarstvo i kozarstvo, zalaže se da se određene pasmine oslobodi, od recimo od zakupa. Problemi su sa vukovima, čagljem, treba raditi na tome. Država bježi od odgovornosti, propiše uvjete i odbiju onda zahtjev. Cilj je da se radi na broju tih predatora, pasmine treba čuvati o ugrožavanja. Važne su izrazito ugrožene pasmine, istarska ovca, koza i bijela istarska koza. Jako su niski brojevi i treba se posvetiti tome da ih ne izgubimo. Treba vršiti pritisak na MP.
 B. Dejanovića – polazišna točka je da kao biološki materijal uvjet za ruralni razvoj Hrv., on je identitet našeg naroda i treba zauzet svoje mjesto. Do sada toga nije bilo u HPK, i sada se oformljuje. Ima viziju: boriti se za potpore koje su dobre – kada se dođe u Agenciju da ne dobiju posljednji potpore. Druga – zakonodavni utjecaj i suradnja u kreiranju zakona, odbor treba biti takav da bude važan faktor u donošenju pravilnika i zakona. Borba za zemljište mora biti naklonjena prema izvornim pasminama, bez te ideje se to neće ostvariti. 
Treće – moraju se uključiti stručni suradnici, HAPIH i sl.
Tržišno pozicioniranje – plasman mesa, poticati Udruge za dobivanje Geografskog podrijetla i pokretač nacionalne kampanje za brendiranje proizvoda, meso hrv. farmi ili Od polja do stola ali autohtone farme?? 
Tako će se ući u hotelske lance i gastronomiju, kao istarski boškarin, tartufi, ovca…
Jačanje udruženja i interna komunikacija među udruženjima – pružat pomoć lokalnim udruženjima,
Redovito održavat sjednice po različitim dijelovima Hrvatske
Pokrenut podstranicu u HPK – za autohtone pasmine
U narednih 100 dana po županijama obilazit proizvođače i onda predstavljanje zahtjeva kod ministra i sa zahtjevom da to ide u zakonske okvire. Imati vanjske suradnike, bez toga se ne može, fakulteti i sl. 

Konstatiraju se prozvani članovi u Odboru.
Glasovi za predsjednika:
B. Dejanović – 8 za, 1 protiv 
V. Macan  - 1 glas  

3. Izbor zamjenika predsjednika Odbora

Ima dobru suradnju sa Istarskom županijom, predlaže zamjenika g. Šubaru.
G. Šubara – veterinar, radio u Poreču, vodi OPG i Centar za održivi razvoj istre koje se odnose na projekte izvorne pasmine Istre. Uz HAPIH za istarsku ovcu, kozu i magarca, radi na tim programima. Surađuju sa drugim Udrugama, kao Udruga buše. Postoji europska mreža nacionalne europske pasmine, ERFP, imaju svake godine skupštine gdje biraju tajništvo i biraju nacionalne koordinatore i sada su njih izabrali za nacionalne koordinatore.

Odbor se složio da je to odličan izbor, jer je potrebna struka.

4. Aktualna situacija u sektoru 

Bio je planiran jedna odjel gdje će se raditi distribucija proizvoda, primjer sistem klaonica, prerade mesa, to je sve stalo sa daljnjim razvojem. Planiran je jedan veliki centra i onda pododjeli. Onda bi pisalo na mesu da je prošlo kroz taj centar, ali bi se vidjelo tko je proizvođač.
Ideja je bila UDRUGE BUŠE da se podigne broja grla i uzgajivača na 10000 pa udružiti  tri udruge i imali bi time moć u pregovorima. Nije moguće naći proizvođače. Mora se biti više u medijima, i biti uporni. 
Država je odgovorna da pruži uvjete, treba steći pravo da imaju otkup mesa. Teško se to može prisilit, ali može se uvrstiti u medijske kampanje, od polja do stola – autohtone pasmine.


5.         Aktivnosti sektora za period do kraja 2026. godine

Odbor predlaže ideje i onda otići kod ministra sa svim problemima. Raditi medijsku kampanju, sa svim ujedinjenim idejama i raditi marketing. Do sada ih nigdje nije bilo. Prvo obići po regijama sva ta udruženja i dobiti ideje, sve zapravo postoji na raspolaganju, samo treba marketing . Da kupci dobiju svijest da je to dobar proizvod.
Osigurati sredstva kroz fondove. Imaju pravo tražiti da se formira rasjekaona, u Istri, Lici i sl. i to bi bilo dobro rješenje. Klaonice ne žele biti dio toga, prekomplicirano je i nemaju logistiku, potrebno je stvarati novo tržište. 
Imaju problema sa plasmanom u sektoru. Može li se napraviti jedinstvena cijena mesa, da svi idu sa istom cijenom da se ne stvara rivalstvo? Tako je Island riješio problem sa ribom. Definiranje cijene, recimo boškarina, da se pronađe neki sustav oko toga. To bi išlo ako bi imali zaštitu, ali kako onda bez pravne regulative. 
Jedino zadruga može razvijati tržište unutar svojih članova – oni koji nisu članovi imaju svoju cijenu.
Oba odbora danas konstituirana su bitna. Sastajati će se barem jednom kvartalno.

